cyanic-selkie/wikianc huggingface dataset:
Григориј Грабовој
Григориј Грабовој е роден во јужен Казахстан. Во Ташкент, главниот град на Узбекистан, завршил Технички факултет во 1986 година и по струка е инженер. Десет години подоцна во Московската област завршил и медицинска школа и добил титула фељдшер, односно медицински брат. Тоа минимално медицинско знаење му било потребно за да може полесно да ги манипулира луѓето, работејќи како екстрасенс. Во периодот на процутот на измамите во Русија, кога се отворале разни академии, кои продавале дипломи, Григориј Грабовој станал член на академијата на природни науки. Потоа добил диплома од уште неколку други академии. Сите академии немале никаква врска со Руска академија на науки. Грабовој дури успеал да докторира, а неговата дисертација била под наслов "Начин за спречување катастрофи°.
Тој станал познат по големата трагедија на училиштето во Беслан во Северна Осетија. Грабовој им ветувал на несреќните родители дека ќе ги воскресне нивните деца кои загинале во училишната зграда заземена од чеченски терористи. Веднаш реагирале новинарите на најтиражните руски весници, објаснувајќи дека станува збор за лага. Меѓутоа, многу ожалостени и психички скршени родители поверувале во приказната на Григориј Грабовој.
Григориј Грабовој тврдел дека и тој како Исус бил безгрешно зачнат и дека од Ватикан добил докази тешки 4,5 тони. Григориј Грабовој зборувал на оние што сакале да го слушаат дека целта на неговото учење е "спас и хармоничен развој на светот°. За да ги увери луѓето дека навистина е нов месија, Григориј зборувал дека досега главна задача му била да спречи глобална, односно светска катастрофа, и истато го извршувал целосно бесплатно.
Григориј земал пари од оние што доаѓале на неговите предавања, а најамбициозните кои сакале поединечна обука плаќале по 1.500 евра. Освен ова, тој продавал книги и свои видеокасети. На Григориј навистина искрено му поверувале некои мајки од Беслан. Меѓу нив била и Сузана Дудиева, раководителка на комитетот "Мајките од Беслан°. Дудиева поверувала во тврдењата дека "современата технологија може да ги оживее мртвите°. По средбата со Владимир Путин во Кремљ, десетина несреќни мајки од Беслан отишле на разговор кај Григориј.
На 7 Јули 2008 во Москва Григориј Грабовој бил уапсен и осуден на 11 години затвор. Според судска пресуда, Григориј Грабовој барал по 40.000 руски рубљи за воскресението на мртвите деца.
IC 1964
IC 1964 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1964 се споменува и како NPM1G +37.0374.
Откривање
Објектот е откриен на 21 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1964 е од видот S0. Видливиот сјај со голо око изнесува 15,7 mag, а оној во рамките на интервалот од минималната до максималната честота 16,7 mag, додека површинскиот сјај изнесува 13,1 m/лм2. IC 1964 има привидни димензии од 0,5' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 53 м 22,6 с, а неговата деклинација, односно висината на лакот на тој агол, +36° 47' 11". Положбениот агол на објектот е во износ од 105°.
Други поделби
Проучување на IC 1964 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3088326.
Пинеберг (округ)
Историја
Округот е приближно ист по територија на поранешното грофовија Холштајн-Пинеберг. Бил основан од пруската администрација во 1867 година. Оттогаш, постои постојано намалување на територијата кон соседните градови Алтона (подоцна и самиот дел од Хамбург), Хамбург и Нордерштет. Островот Хелголанд, порано и самиот округ, се приклучил на округот во 1932 година.
Географија
Округот е сместен на северниот брег на реката Елба. Додека Пинеберг е најмалиот округ во рамките на Шлезвиг-Холштајн, истовремено е и најнаселен. Поради растечката метрополитенска област на Хамбург, населението постојано бележи раст. Во округот се наоѓаат поголемиот дел од северозападните предградија на Хамбург. Иако главниот дел на округот Пинеберг, нема излез на море, островот Хелголанд се наоѓа на отворено море.
Крушевско
Поимот Крушевско се употребува за приближно  означување на местото на некој настан и значи дека се случило во  околината на градот Крушево,  т.е. место кое географски тежнее кон градот. Во зависност од административната поделба дефинирана со соодветна законска регулатива  понекогаш се мисли на сите населени места кои потпаѓаат под управување  на локалните власти во Општина Крушево,  според оваа дефиниција во одредени периоди некои места потпаѓаат под Крушевско, но некогаш и не.
Џовани Висконти (велосипедист)
Џовани Висконти (Giovanni Visconti; р. во ) — италијански професионален друмски велосипедист, кој вози за професионалната континентална екипа.
Рана кариера
Роден во Торино, Висконти ја освоил својата прва трка во 2006 година на Копа Сабатини. Една година подоцна, го освоил националното друмско првенство на 1 јули 2007 година, победувајќи го Паоло Босони и Давиде Ребелин  на крајот во спринт. На 12 километри пред целта, Ребелин го направил неговиот напад. Висконти, Босони и Кристијан Муро (Тенакс-Меникини) се приклучиле кон него. Четворицата успеале да се одржат пред групата до последните метри.
„Јас сум над месечината,“ изјавил Висконти, „''мислев за оваа трка веќе долго време. Тимската работа беше совршена и Бетини ми помогна многу да останам мирен и да се насочен за крајот. Ова е најдобриот момент во мојата кариера. Победив кога бев млад, но ништо не се споредува со овој прекрасен ден!''“ Тоа било втора победа за него по таа на Копа Сабатини 2006.
Во 2010, Висконти победил во генералниот пласман на Трката околу Турција откако освоил две етапи на трката. Се искачил на подиумот со Тиџеј ван Гардерен од и Давид Монкутје од. Возејќи за самиот себе за, изјавил по победата: „Погледнете на екипите кои ги победивме: ХТЦ-Колумбија и Кофидис, не е лошо за екипа како нашата, нели?“
Мовистар (2012–2016)
Во април 2012, возејќи за, Висконти ја освоил својата прва победа во сезоната на Класика Примавера, во спринт победувајќи го неговиот колега Алехандро Валверде и возачот на Игор Антон. Четворица возачи на завршиле на првите пет места. Во мај, Висконти морал да се повлече од Џиро д’Италија во текот на 15. етапа поради неправилно дишење. Му било соопштено дека тоа биле симптоми на напад на паника. Се вратил со возење и постигнал победа на Сиркуто де Гечо, каде неговите вештини се покажеле на последното искачување, каде го поминал Данило ди Лука. Возел на Трката околу Бургос и завршил седми благодарение на постојаните пласмани, особено на кралската етапа, каде завршил осми. Во декември, била објавено од италијанскиот олимписки комитет, дека Висконти бил суспендиран на три месеци и морал да плати 10.000 евра казна откако работел со докторот Микеле Ферари, кој бил доживотно казнет за допинг. Висконти негирал дека Ферари некогаш го снабдувал со допинг производи. Суспензијата започнала ретроактивно на 10 октомври.
Во 2015 година, Висконти ја освоил маичката за најдобар искачувач на Џиро д’Италија, благодарение на нападите во завршните етапи на трката. Освојувањето на сината маичка го означил како „утеха“ бидејќи напаѓал за етапни победи, но не успевал да го оствари тоа. Бил вклучен во почетниот состав за Вуелта а Еспања, кој му бил прв настап на шпанската голема трка.
Слоештица
Слоештица — село во Општина Демир Хисар, во областа Железник, во околината на градот Демир Хисар.
Селото е познато по неколкумина истакнати дејци и легендата за коњаницата на Александар Македонски.
Географија и местоположба
Селото се наоѓа во југозападниот дел на Општина Демир Хисар, од десната страна на Црна Река. Селото е ридско, на надморска височина од 770 метри.
Атарот на селото зафаќа простор од 21,4 км2, при што преовладуваат шумите со површина од 1.511 хектари, на обработливото земјиште отпаѓаат 330 хектари, а на пасиштата 269 хектари.
Историја
Во XIX век, Слоештица било христијанско село во рамките на Битолската каза (нахија Демир Хисар), на Отоманското Царство.
Легенда
Селото е познато по својата легенда за Александар Македонски. Имено во близина на селото, постои еден карпест рид на којшто сѐ уште постојат отисоци од копитата на коњаницата на Александар Македонски. Тие се траги видени кон месноста Бела Река каде што војниците на Александар Македонски сечеле лески за копјата на фалангата.
Население
Според податоците на Васил К’нчов („Македонија. Етнографија и статистика“) од 1900 година, во селото Слоештица имало 650 жители, сите Македонци христијани. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Слоештица имало 720 жители.
Во текот на втората половина на XX век, од Слоештица се иселил значителен број од населението, така што, населбата преминала од средно, во мало село. Во 1961 година селото имало 746 жители, а во 1994 година 299 жители, македонско население.
Според пописот од 2002 година, во селото живееле 221 жител, сите Македонци.
Според последниот попис од 2021 година, во селото живеел 141 жител, од кои 129 Македонци, 3 Албанци и 9 лица без податоци.
Родови
Слоештица е македонско село.
Според истражувањата на Бранислав Русиќ во 1952 година родови во селото:
Самоуправа и политика
Во периодот од 1955 до 1996 година, селото се наоѓало во рамките на големата општина Демир Хисар.
Во периодот 1952-1955, селото се наоѓало во тогашната Општина Жван, во која покрај селото Слоештица, се наоѓале и селата Вирово, Жван, Мренога, Радово, Сопотница, Суво Грло и Церово. Општината Жван постоела и во периодот 1950-1952, кога влегувале селата Жван, Мренога, Слоештица, Сопотница и Суво Грло.
Избирачко место
На претседателските избори во 2019 година, на ова избирачко место биле запишани вкупно 157 гласачи.
Културни и природни знаменитости
Над селото има валавници од кои постојано гргори водата која паѓа од високо. Под валавиците често доаѓаат излетници кои постојано наминуваат да се освежат во летниот период, други доаѓаат заради планината која изобилува со шумски плодови и најубавите видови печурки. Само таму може да се најде и најретката - тартуфот.
Редовни настани
Во селото функционира ликовна колонија на „Art Point - Gumno“ која е непрофитна организација сместена во селото. Нивните активности се фокусирани на уметностите, културата, грижа за животната средина и за локалниот економски развој на горнодемирхисарскиот регион.
Во селото Слоештица, секоја година, на 28 август, се одржува манифестацијата „Славење на пирејот“ во спомен на писателот Петре М. Андреевски.
Иселеништво
Постари иселеници до 1952 година од селото имало во Битола (6 семејства), Бугарија (2 семејства), Србија (9 семејства), Скопје (1 семејство) и во Романија (2 семејства).
Космос-1607
Космос-1607 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 31 октомври 1984 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 264 км, а најмалото на 249.
Иван Шапоњиќ
Иван Шапоњиќ (роден на 2 август 1997 година) е професионален српски фудбалер кој настапува на позицијата напаѓач. Шапоњиќ моментално настапува за словачкиот клуб ШК Слован од Братислава.
Партизан
На 30 мај 2014 година го потпишал својот прв тригодишен професионален договор со екипата на Партизан. Тој својот прв натпреварувачки гол за тимот го постигнал на 8 април 2105 година, во победата од 2:0 на гостински терен над екипата на Јагодина во возвратниот натпревар од полуфиналето на Купот на Србија. Пет дена подоцна, тој го постигнал својот прв лигашки гол во победата од 3:1 на гостински терен против составот на ОФК Белград. Шапоњиќ постигнал вкупно 5 гола на 16 натпревари во сите типови на натпреварувања, во текот на сезоната 2014-2015.
На 25 јули 2015 година, Шапоњиќ постигнал гол во победата од 6:0 на лигашки натпревар над составот на Јагодина. Тој го постигнал својот прв меѓународен гол за составот на Партизан, со удар со глава во победата од 2:1 на домашен терен над клубот на БАТЕ од Борисов, во возвратниот натпревар од плеј-оф фазата во Лигата на шампионите. Овој натпревар се одиграл на 26 август 2015 година. Тоа била 100-та победа на клубот на Партизан во европскиот фудбал. Тој, ги постигнал двата гола за екипата на Партизан во победа од 2:0 во Купот на Србија на 28 октомври 2015 година над екипата на Синѓелиќ од Белград.
Бенфика
На 12 јануари 2016 година, Шапоњиќ потпишал договор со траење од 5 години и половина со португалскиот шампион на Бенфика и веднаш бил прекомадуван во нивниот резервен тим. Во месец јули 2017 година, Иван Шапоњиќ бил позајмен на белгискиот клуб Зулте Варегем.
Атлетико Мадрид
На 22 јануари 2021 година, Шапоњиќ се придружил во Ла Лига во екипата на Кадиз до крајот на сезоната и тоа како позајмен играч. На 31 јануари 2021 година, тој го одиграл својот прв натпревар за клубот во поразот од 2:4 на домашен терен во лигашки натпревар против неговиот поранешен тим Атлетико од Мадрид.
Слован Братислава
Во месец јануари 2022 година, екипата на Слован од Братислава ја објавила веста за потпишувањето на договорот со Иван Шапоњиќ за период од 3 години и половина.
Репрезентација
На меѓународно ниво, Шапоњиќ ја претставувал својата татковина на различни младински нивоа. Тој бил најдобар стрелец на тимот (заедно со Лука Јовиќ) со по пет гола во нивната неуспешна квалификациска фаза за УЕФА првенството до 17 години во 2014 година. Со вкупно три гола, Шапоњиќ бил повторно најдобар стрелец на тимот (и повторно во друштво на Јовиќ) во неуспешна квалификациска сезона за УЕФА првенството до 19 години во 2015 година.
Иван Шапоњиќ бил вклучен во финалниот тим од 21 играч за Светското првенство на ФИФА У-20 во 2015 година. Тој на 10 јуни 2015 година, го постигнал израмнувачки гол против репрезентацијата на Унгарија во осминафиналето, при што Србија на крајот го добила натпреварот со резултат од 2:1 и тоа по продолженијата. На 17 јуни 2015 година, тој го постигнал победничкиот гол во продолжението во полуфиналето против репрезентацијата на Мали. Иван бил најдобар стрелец на тимот (заедно со уште Немања Максимовиќ, Станиша Мандиќ и Андрија Живковиќ) со два гола. На крајот од турнирот репрезенатцијата на Србија завршила на првото место.
Меѓународни признанија
Србија
Пелосколекс станковиќи форма типика
Пелосколекс станковиќи форма типика (Peloscolex stankovici forma typica) е од класата Олигохета (Oligochaeta) - водени црви.
Живеалиште
Оваа форма, освен во Охридско Езеро не се сретнува ниту во материјалот на крајбрежните води од Охридската Котлина, ниту пак во Преспанско Езеро, Дојранско Езеро или Скадарско Езеро. Според тоа, Пелосколекс станковиќи форма типика останува ендемска за Охридско Езеро.
Размножување
Половата зрелост се манифестира во периодот јули-септември, а млади егземплари се среќаваат во октомври. Главно претставува профундален жител, но исто така се среќава во сублиторалната зона, но во многу помало количество.
Вертикална дистрибуција
Пелосколекс станковиќи форма типика застапена е од 30 метри длабочина со 22 инд/м², со која густина на популацијата се среќава сè до 50 метри, од каде што густината расте. На длабочина од 50 метри густината изнесува 70 единки,а на 70 метра- 80 инд/м². Повторно потоа густината на популацијата се намалува сè до 100 метри (22 инд/м²) и расте до 140 метри (130 инд/м²), а најпосле постепено се намалува до најголемите длабочини.
Хоризонтална дистрибуција
Освен на II и VIII профил каде што се наоѓа на 23 метри длабочина, оваа форма е распространета во сите други испитувани профили дури и до 30 метри, а најдлабоко е распространета на 220 метри на XI профил. Инаку, речиси на сите профили, вертикалната дистрибуција достигнува до 180 метри длабочина. Со исклучок на II, XI, XII профил, таа насекаде е распространета, каде помалку, каде повеќе. Побогато е застапена на профилите IV, V, VI и VII, со максимум во IV а со минимум во II и X профил. Најголема густина на популацијата се јавува во IV профил со 200 инд/м².
Најголема густина на популацијата на оваа форма се јавува на неколку типови подлоги. Имено, пред Хидробиолошкиот завод и месноста Горица дното е тињевито- песковито или песковито, со присуство на камчиња со мало количество на тиња. Пред месноста Свети Стефан има тиња со песок или чиста тиња и пред Равен дното е составено од ситен песок и корупки од изумрени Драјсенсии и полжави. Оттука, според подлогата претставува еуритопна форма, но во секој случај како најповолна подлога се јавува песковитата со мало количество на тиња. Според температурата би требало да е стенотермна, а исто така се јавува како стенобатна.
Сезонско колебање на бројноста
Испитувањата во текот на 1953/1954 година и 1954/ 1955 година не даваат иста слика за колебањето на бројноста на популацијата во текот на годината. Додека во VII и IV месец на 1953/1954 година се јавува максимум на популацијата, а во 1954/ 1955 година имало обратен случај, во истите месеци бил минимумот, а максимумот бил остварен од VIII до XII месец. Во другите месеци се јавувала сличност во варирање на густината на популацијата.
Годишни колебања на популацијата
Како и за многу други видови, така и за оваа форма на овој вид , квантитативната застапеност растела прогресивно од 1953 до 1955 година. Во 1953 година била застапена со 21,9%,, во 1954 година со 34,1%, а во 1955 година со 44 %.
Елпида Хаџи-Василева
Елпида Хаџи-Василева (родена во во 1971 година) - македонска уметница која живее во Брајтон, Велика Британија. Таа значајно изложувала и подарила свои дела насекаде, во галерии, музеи и на јавен простор. Хаџи-Василева била избрана од Министерството за култура да ја претставува Македонија на 55-то Биенале во Венеција во 2013 година, со Ана Франговска, кустос во Националната галерија на Македонија.
Неодамнешните изложби и места каде подарила свои дела вклучуваат Пиед Тере, Лондон; Катедрала Глостер, Глостер; Галерија Таунер, Истборн; Трговски центар Саутгејт, Бат; Швајцарска амбасада и Светска банка, Македонија; Музеј Килмајнхам Гаол, Ирска; ArtSway на 51-то Биенале во Венеција во Италија; и Јавна соба, Скопје. Дипломирала на скулптура на Кралскиот колеџ за уметност, Лондон, во 1998 година.
Работа
Хаџи-Василева е уметница за просторно ориентирана инсталација, која работи на различните аспекти од скулптура, инсталација, видео и звук, фотографија и архитектонски интервенции. Ова го вклучува Амбуш (2000), што било привремена архитектонска интервенција на отворено, каде што биле користени инженерски тунели за да се изложат корените на живите дрвја со застаклените покривни области што им овозможувало на посетителите да го видат светот од под земјата, проект координиран од Саутерн Артс, а домаќин биле АртСвеј и Комисијата за шумарство.
Практиката на Хаџи-Василева претставувала одговор на особеностите на местото: неговата историја, локација, околина и/или заедници. Таа често користела материјали кои веќе имале постоечка врска или историја со специфичното опкружување, што често резултирало со нови и невообичаени методи на работа. Минатите дела вклучувале употреба на органски материјали, прехранбени производи (путер, рибни кожи, пилешки кожи, внатрешни животински органи, ориз и поточарка) и благородни метали (злато, сребро, бакар).
Награди
Хаџи-Василева била добитник на многу награди, вклучително и на Меморијални награди на Александра Рајнхард 2013, за развој на ново дело за Мидлсбро институт за модерна уметност, Мидлсбро и Енгеџ, Лондон. Во 2010 година таа добила награда за признание за посебни достигнувања во областа на ликовната уметност за развој на градот Кавадарци од страна на советот на Кавадарци. Таа исто така била избрана да ја претставува Македонија на 55. Биенале во Венеција во 2013 година. Таа била добитник на наградата на Фондацијата Полок-Краснер во 2002 година, а била во потесниот избор за наградата Џервуд Скалптур (2001) и за наградата Спиталфилдс Скалптур (2010).
Резиденции и комисии
Хаџи-Василева била Уметник во ресторан во ресторанот со Мишелин ѕвезди, Пиед а Тере, Лондон (2011). Други награди „Уметник во резиденција“ ги вклучуваат Мидлсбро институт за модерна уметност, Мидлсбро (2013), Глустерската катедрала (2008–2009), Ирскиот музеј на модерна уметност (2005), Стипендијата за гимназијата Бервик (2001) и АртСвеј (1999–2000). И било нарачано од Градскиот совет на Бристол да развие постојано дело, „Транспирај“ (2010) за католичкиот колеџ „Сент Беде“ во Бристол и „ Пат до никаде“ (2002), привремено дело нарачано од Фондацијата Килдер Форест, Нортамберленд. Другите јавни ликовни дела ги вклучуваат Raison d'être (2010–2013), постојано дело за Трговскиот центар Саутгејт, во Бат ; We Are Shadows (2008) на Unit2, Лондон; Животен циклус (2004) во Ноул Вест Хелт Парт, Бристол ; Ре|Сортирај (2002) во Галеријата Фабрика, Брајтон ; и Заседа (2000) во Рајнфилд Орнаментален драјв, The New Forest.
Грб на Хаити
Грб на Хаити — првпат прогласен на 1807 година а во сегашниот облик се појавува од 1986 година.
На грбот се наоѓа знамето на Хаити на јарболи, поставени еден над друг под палми на зелена трева. Покрај знамињата се наоѓаат топови. На тревата се наоѓаат реалистични предмети, како тапан, пиштоли и сидра. Над палмите се наоѓа фригиска капа, симбол на слободата.
Траката околу грбот го носи мотото на Хаити: L'Union Fait La Force (Француски јазик: "Единството ја сочинува силата").
Казаново
Казаново — кукушко село во Егејска Македонија, Република Грција.
Ѓоновица (Леуново)
Ѓоновица — археолошко наоѓалиште во гостиварското село Леуново. Претставува средновековна населба. Се наоѓа на околу 4 км северозападно од селото, над брегот на Мавровско Езеро, во оградената заштитена зона на националниот парк „Маврово“. Овде се гледаат грамади од кршен камен, а според кажувањето на мештаните, наоѓалиштето го сметаат за место на старото село.
Фер игра (филм)
Фер игра (англиски: Fair Play) — американски филм во режија на Даг Лиман. Главните улоги ги толкуваат: Наоми Вотс и Шон Пен.
Содржина
Валери Плеим (ја игра Наоми Вотс) работи за ЦИА како таен агент. Еден ден, нејзиниот идентитет е откриен и тоа ќе ѝ ја загрози кариерата, но ќе го доведе во опасност и нејзиниот брак.
Јуриј Мамлеев
Јуриј Мамлеев (руски: Юрий Витальевич Мамлеев) (11 декември 1931,, СССР - 25 октомври 2015) — руски писател, драматург, поет и филозоф. Тој е основач и најважен претставник на литературниот правец — метафизички реализам.
Животопис
Јуриј Витаљевич Мамлеев е роден на 11 декември 1931 година во Москва. Во 1956 година дипломирал на Шумарскиот факултет. Од 1957 до 1974 година предавал математика во работничките вечерни училишта. Во 1960-тите, во неговиот стан се собирале многу познати претставници на алтернативната советска уметничка сцена, како: Леонид Губанов, Хенрих Сапгир, Лев Кропивницки, Александар Харитонов, Венедикт Ерофеев итн. Поради неможноста да ги објавува своите дела, во 1974 година Мамлеев и сопругата Фарида Шарафовна емигрирале во САД. Таму, тој предавал руска книжевност на универзитетот Корнел. Во 1983 година, Мамлеев се преселил во Париз, каде предавал руски јазик и книжевност. На почеткот на 1990-тите, по падот на комунистичкиот режим, Мамлеев бил еден од првите писатели-емигранти кои се вратиле во Русија, каде предавал индиска философија на Московскиот универзитет. Мамлеев бил член најпрвин на американскиот, потоа и на францускиот и најпосле, на рускиот Пен клуб. исто така, тој бил член на извршниот одбор на меѓународното друштво за културни врски со Индија.
Творештво
Иако неговото формално образование не било поврзано со книжевноста, уште по дипломирањето, Мамлеев активно се занимавал со пишување. Почнувајќи од 1960-тите, неговите раскази, романи и филозофски есеи биле издавани тајно преку т.н. самиздати (во тиражи од околу педесетина примероци), бидејќи тој не можел да објавува преку официјалните издавачки куќи. До 1974 година, Мамлеев веќе имал напишано стотина раскази, два романа и неколку философски дела. Дури кога емигрирал во САД, делата на Мамлеев доживеале признание и биле преведувани на повеќе европски јазици - англиски, француски, германски, италијански, чешки, бугарски, српски, македонски, романски итн. Во Русија, неговите дела (вкупно 27 книги раскази, романи, статии и филозофски есеи) започнале да се издаваат дури во 1990-тите, по падот на комунистичкиот режим, а неговите драми започнале да поставуваат на театарските сцени во Русија, Австрија, Србија итн. Истовремено, Мамлеев често настапувал на телевизиските и радио станиците и давал интерјуа за весниците и списанијата. Мамлеев е особено интересна појава во современата руска книжевност, затоа што го основал новиот книжевен правец - метафизички реализам чии основи се изложени во текстот „Метафизиката и уметноста“, објавен во неговата филозофска книга „Судбината на битието“. Неговата проза е многу необична и претставува спој на гротеска и длабока филозофија и мистика. Главните ликови во неговите дела се чудовишта, вампири, сеништа, призраци, манијаци, убијци и други чудни ликови.
Мамлеев е типичен руски писател со типична руска тематика, а неговите дела секогаш се нешто меѓу прозен текст и философски трактат. Тој со своите дела оформува мит којшто му е достапен секому при што не се важни поимите и уметничките ликови, ниту сижето, туку е важно определено присуство што е нелитературно, слично на делата на Достоевски. Сепак, за разлика од Достоевски, мамлеев смета дека писателот треба да биде објективен. Исто така, религијата на Мамлеев се разликува од верата на Достоевски, бидејќи според првиот „слободата на совеста е слобода на изборот“. Според Мамлеев, првичната вера настанува во реалноста што постои во мене, а дури подоцна, со освестувањето за постоењето на оваа реалност, човекот ја сфаќа суштината на верата. Оттука, тоа не е религијата на Откровението, туку тоа е религијата на внатрешната реалност, т.е. единствениот објект на обожување е личното Јас на верникот. Тоа значи дека Јас е единствената реалност, а мојата бесмртност не може да биде изгубена или одземена. Понатаму, Мамлеев вели дека метафизичкиот реализам е поврзан со философијата, со откритието на реално постоечките пластови на сознанието. Тоа е проучување на самиот себе: кои сме ние, кој сум јас, и како сето тоа ќе заврши... Врз таа основа, Јас е основата, единствениот репер на творештвото.
Апшерон (округ)
Апшерон (Abşeron) е административен регион во Азербејџан создаден во 1963 година. Иако името на регионот е исто со Апшеронскиот Полуостров, сепак регионот не ја има истата површина. Седиште на округот е градот Хирданал.
Црна Гора на Олимписките игри
Националниот комитет на Црна Гора бил формиран во 2006 година, а признаен од страна на МОК наредната 2007 година.
Канадско-македонски дом
Канадско-македонскиот дом претставува иселенички центар на Македонците од Канада. Основан е во Торонто, Онтарио, Канада во 1969 година, додека самиот комплекс со модерни згради целосно е ставен во функција во 1979 година. Во рамките на Центарот се активни и Женската секција „Ќерките на Македонија“, која е формирана во 1977 година и Канадско-македонското историско друштво со својата библиотека.
Список на места во Шлезвиг-Холштајн
Ова е список на географски објекти во сојузната покраина Шлезвиг-Холштајн, Германија.
Грб на Хондурас
Грбот на Хондурас го содржи текстот "Republica de Honduras. Libre, Soberana e Independiente" (Република Хондурас слободна, суеверна и независна). Покрај натписот на грбот се наоѓаат корнукопии (симбол на храната), торба за стрели, листопадно дрво, стени. Во средината на грбот се наоѓа масонското око.
Сув Дол (Леуново)
Сув Дол — археолошко наоѓалиште во гостиварското село Леуново. Претставува средновековна црква и некропола. Се наоѓа на околу 500 м североисточно од селото, веднаш над езерото и од левата страна на патот за Гостивар, каде се гледаат темели од мала еднокорабна црква ѕидана од кршен камен и варов малтер. Во непосредната близина има големи камени плочи од гробни конструкции.
NGC 5407
Телото било предмет и на други истражувања, па освен како NGC 5407 се споменува и како UGC 8930, MCG 7-29-33, CGCG 219-40, NPM1G +39.0338.
Откривање
Телото е откриено на 16 мај 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5407 е од видот E?. Видливиот сјај со голо око изнесува 13,2 m, а оној во рамките на интервалот од минималната до максималната честота 14,2 m, додека површинскиот сјај изнесува 12,8 m/лм2. NGC 5407 има привидни димензии од 1,1' х 0,6'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 0 м 50 с, а неговата деклинација, односно висината на лакот на тој агол, +39° 9' 24"". Положбениот агол на објектот е во износ од 100°.
Други поделби
Проучување на NGC 5407 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49890. Во рамките на атласот на длабокото небо, Уранометрија 2000.00, објектот припаѓа на групата означена со бројот 77; додека во Каталогот на основни ѕвезди (GSC) е групиран под бројот 3034. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1386.
902
902 (Римски бројки) — година според општоприфатениот календар. Тоа била 902 година од новата ера, 902. од првиот милениум, 2. од X век и трета од 900-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 902 година се протега во 3538 и 3539, додека според второто гледиште, годината трае во текот на 3598 и 3599 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1445. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 289 и 290 исламска година.
Блуз каубојки (филм)
Блуз каубојки (англиски: Even the Cowgirls Get the Blues) е американски филм во режија на Гас ван Сант. Главните улоги ги толкуваат: Ума Турман и Лорен Брако.
Содржина
Сиси Ханкшоу (ја игра Ума Турман) е родена со голем палец, кој од младоста ѝ служи за автостопирање. Таа постанува манекенка и нејзиниот агент од њујоршката агенција Контес ја ипраќа на својот ранч во Калифорнија за да сними една реклама. Таму, таа се спријателува со Бонанца Џелибин, едан од каубојките од ранчот за убавици. Тие заедно ја преземаат контролата на ранчот.
Грб на Куковите Острови
Грбот на Куковите Острови се состои од син штит на кој се наоѓаат петнаесет бели ѕвезди. Покрај штитот се наоѓа летачка птица и птицата Гијгис Алба, која држи крст и копјето Раратонга, најголемиот остров во склоп на Куковите Острови. Над штитот се наоѓа шлем од црвени перја, а под траката се наоѓа натписот "Cook Islands" (Куковите Острови).
Унтеркака
Унтеркака (Unterkaka) — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од општината Мајневе.
NGC 7830
NGC 7830 — ѕвезда во соѕвездието Риби, заведена во Новиот општ каталог на длабоконебесни тела.
Откривање
Објектот е откриен на 29 ноември 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7830 е од видот *. Видливиот сјај во рамките на интервалот од минималната до максималната честота изнесува 12,7 m.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 6 м 2,2 с, а неговата деклинација, односно висината на лакот на тој агол, +8° 20' 34".
Други поделби
Проучување на NGC 7830 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 170; додека во Каталогот на основни ѕвезди (GSC) е групиран под бројот 594. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 796.
Агџабеди (округ)
Агџабеди (Ağcabədi) е административен регион во Азербејџан со главен град Агџабеди.
Фридебург
Фридебург (Friedeburg; Freeborg) — општина во округот Витмунд, во сојузната покраина Долна Саксонија, Германија. Се наоѓа околу 14 километри југоисточно од окружниот град Витмунд и 20 километри западно од слободниот град Вилхелмсхафен.
Местоположба
Фридебург е најјужната општина во округот Витмунд и истовремено најисточна во областа Источна Фризија. Со 164 квадратни километри, таа е втора најголема општина по градот Витмунд и трета најголема општина во Источна Фризија по Витмунд и Аурих.
Најблизок голем град е Олденбург, околу 43 километри југоисточно.
Соседни општини
Фридебург се граничи со окрузите Аурих и Лер, како и со округот Фризија. На многу мал дел на североисток општината се граничи со градот Јефер. Потоа, надесно, се граничи со градот Шортенс и општините Занде и Цетел. Јужно од општината се наоѓа општината Упленген во округот Лер. На запад се граничи со градовите Висмор (југозапад), како и со делот Брокцетел во градот Аурих (северозапад) во округот Аурих. Северно од Фридебург се наоѓа окружниот град Витмунд. Така, општината се граничи со три окружни градови и уште два други града како соседи.
Општински единици
Во мај 1972 година, општините Абикхафе, Дозе, Хоееше и Репсхолт биле припоени кон општината Репсхолт. На 16 август 1972 година, овие биле споени со општините Фридебург, Бентстрек, Ецел, Хезел, Хорстен, Маркс, Визеде и Визедермер.
Други имоти и помали места се: Хоејолс, Морстрих, Клајн-Хорстен, Хајдендом, Барге, Упшерт, Примелсфен, Хезелерфелд, како и Америка и Русланд.
Питер Саксон
Питер Саксон (англиски: Peter Saxon) ― книжевен псевдоним користен од различни автори на трилери од 1950-тите до 1970-тите.
Историја
Псевдонимот „Питер Саксон“ првично бил користен од ирскиот писател и новинар на пулп-фантастика В. Хауард Бејкер во Amalgamated Press, најмногу за романите од серијата Секстон Блејк. Еден од овие романи на Секстон Блејк, Криминалот е моја работа, бил снимен во филмот од 1958 година, Убиство на местоположба 3, од Hammer Film Productions. Во 1965 година, Бејкер се преселил во друг издавач, Mayflower Books, и продолжил да ги пишува романите на Секстон Блејк како „Питер Саксон“, но Мејфлауер, исто така, почнал да го користи ова псевдоним како куќен псевдоним за дела од други автори. „Дезориентираниот човек“ бил трилер за заговор на Питер Саксон, главно напишан од Стивен Френсис и уреден од Бејкер; бил приспособен како филмот од 1970 година, „Крик и врескај повторно“, со Винсент Прајс, Кристофер Ли, Алфред Маркс, Мајкл Готард и Питер Кушинг. Окултната детективска фантастика серија „Чувари“ бил уште еден наслов на Питер Саксон, со писатели како Бејкер, Рекс Делфин, Вилфред Мекнили и Томас Мартин.
Грб на Северните Маријански Острови
Грбот Северните Маријански Острови е во сина боја со бела ѕвезда во средина. Над ѕвездите се наоѓа традиционалниот "latte" камен, околу кој се наоѓа венец од цвеќиња. Околу грбот се наоѓа натписот "Commonwealth of the Northern Marianas".
Космос-1608
Космос-1608 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 14 ноември 1984 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,3 минути, додека аголот на наклонетост на орбиталната рамнина во однос на рамнината на екваторот изнесувала 69,9°. Најголемото растојание од Земјата го достигнал на 278 км, а најмалото на 208.
Св. Никола (Маврово)
'''Св. Никола''' — археолошко наоѓалиште во гостиварското село Маврово. Претставува некропола од доцниот среден век. Се наоѓа во непосредната близина на потопената црква „Св. Никола“, веднаш под патот, каде се гледаат камени плочи од гробови и архаични крстови од бигор.
Марија Јаневска
Животопис
Нејзиното основно образование го завршила во ОУ „11 Октомври“, како и во ОУ „Димитар Македонски“. Нејзиното средно образование во 2007 година го продолжила во скопската гимназија СУГС „Јосип Броз–Тито“, а по навршувањето во 2011 година, таа се запишала на Фармацевтскиот факултет во Скопје.
Јаневска во 2012 отворила анонимен блог под псевдонимот Лајла Грејс каде почнала да објавува љубовни приказни и цитати, што потоа прераснало во издавање на нејзината прва книга во 2013 година.
Нејзината мала кариера како писател се должи на кратки инспиративни автобиографски текстови (проза и поезија) како и колумни на неколку македонски мрежни места.
Мрежна архитектура
Во телекомуникациите, спецификацијата на мрежната архитектура може да вклучува и детален опис на производи и услуги доставени преку комуникациската мрежа, како и детални стапки и структури за наплата според кои услугите се компензираат.
Мрежната архитектура на интернетот главно се изразува со употреба на интернет протоколи, наместо конкретен модел за меѓусврзани мрежи или јазли во мрежата или пак употребата на специфични типови хардверски врски.
OSI - мрежен модел
Моделот за моделот на меѓусврзување на отворени системи (OSI-  модел) го дефинира и кодифицира концептот за слоевита мрежна архитектура. Апстракционите слоеви се користат за поделба на комуникацискиот систем понатамошно во помали делови што можат да се управуваат. Слојот пак е збир на слични функции кои обезбедуваат услуги до слојот над него и прифаќа услуги од слојот под него. На секој слој, во случаите се обезбедуваат услуги за случаи од горниот слој и се бараат услуги од слојот подолу.
Распределено сметање
При различна употреба во распределената пресметка, мрежната архитектура честопати ја опишува структурата и класификацијата на распределената архитектура на апликации, бидејќи јазлите кои учествуваат во распреселената апликација честопати се нарекуваат мрежа. На пример, архитектурата за апликации на јавната вклучена телефонска мрежа (PSTN) е наречена интелигентна мрежа. Постојат бројни специфични класификации, но сите лежат на континуум помеѓу упростена мрежа (на пр: интернет ) и интелигентна мрежа (на пр: телефонска мрежа).
Популарен пример за такво користење на поимот во распределени апликации, како и ПВК(постојани виртуелни кола), е организирање на јазли за услуги и мрежи од корисник до корисник (P2P). P2P мрежите обично имплементираат мрежни преклопувања кои работат преку основната физичка или логичка мрежа. Овие мрежи за преклопување може да спроведат одредени организациски структури на јазлите според неколку различни модели, и мрежната архитектура на системот.
Бенжамен Пере
Бенжамен Пере (француски: Benjamin Péret, роден на во  - починал на  во ) — француски писател, приврзаник на движењето надреализам.
Биографија
Бенжамен Пере е роден на во, Франција. Во Првата светска војна се пријавил како доброволец во армијата и некое време војувал на Солунскиот фронт. По војната се зближил со дадаистите, а потоа и со надреалистите. Некое време бил главен уредник на нивното списание „La Révolution surréaliste“. Во 1929 година заминал за Бразил, но две години подоцна бил екстрадиран откако основал таму троцкистичка група. Учествувал во Шпанската граѓанска војна на страната на републиканците. Во 1940 година бил уапсен во Франција за учество во комунистичка група, по кој период заминал за Мексико, и од каде се вратил во 1947 година.
Бенжамен Пере починал на во ).
Крвава работа (филм)
Крвава работа (англиски: Blood Work) е американски филм од 2002 година, во режија на Клинт Иствуд. Главните улоги ги толкуваат: Клинт Иствуд, Џеф Даниелс и Анџелика Хјустон.
Содржина
Тери Мекејлеб (го игра Клинт Иствуд) е пензиониран директор на ФБИ, кој е ангажиран да го истражи убиството на една жена. Притоа, жртвата го донирала срцето кое му било трансплантирано на Тери. Тој, се сомнева дека се работи за сериски убиец и Тери се впушта во потрага по убиецот.
Прецш (Бургенланд)
Прецш (Pretzsch) — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од општината Мајневе.
Мала шлука
Малата шлука е мала, набиена крајбрежна птица, монотипечен член на родот Lymnocryptes. Се размножува низ северна Евроазија, а зимува на атлантскиот и средоземниот брег во Европа, во Африка и Индија. Оваа птица ја има и во Македонија.
Опис
Возрасните птици се помали од шлуката бекасина и имаат релативно пократок клун. Долги се 18-25 см, имаат распон на крилјата 30-41 см и тежат 33-73 грама. Телото одозгора е шарено со кафеви бои, а одоздола светло. Имаат црна линија низ окото. Крилјата се тесни и зашилени, а жолтите линии на грбот се видливи при лет.
Шарата на главата кај малата шлука се разликува од останатите од нејзиниот род. Таа нема централна линија, туку има две светли странични линии на круната, кои се раздвоени со темно перје.
Живеалиште и поведение
Малата шлука е птица преселница чие живеалиште за време на размножувањето се мочуриштата, блатата, тундрата и влажните ливади со ниска растителност.
Птицата е таинствена и тешка за набљудување во областите вон сезоната на парење, добро камуфлирана во животната средина. Затоа, набљудувачите на птици развиле посебна техника за да ги пронајдат, која се состои од одење низ мочурливото живеалиште додека птицата не полета нагоре. Тие потоа ќе се вратат долу и нема да се помрднат од скривалиштето додека натрапникот не дојде сосема близу. Тивко и кратко ќе летнат пред повторно да се вратат назад во растителноста.
Исхрана
Малата шлука пасе и копка по меката кал, истражувајќи и собирајќи ја храната што ќе ја види. Претежно јаде инсекти, црви, но и растенија.
Размножување
Мажјакот изведува додворувачко летање при кое испушта звуци како коњ во галоп. Инаку, се тивки птици. Гнездото го сместуваат на добро скриено место на земја и несат 3-4 јајца.
Статус
На малата шлука се однесува Договорот за заштита на африканско-евроазиските водни птици-преселници.
Берт Грабш
Берт Грабш (Bert Grabsch; р. во ) — поранешен германски професионален друмски велосипедист, кој настапувал од 1999 до 2013. Тој е помлад брат на друмскиот велосипедист Ралф Грабш и поранешен светски хронометарски првак, освојувајќи ја титулата во Варезе, Италија на 25 септември 2008.
Настапил на олимписките игри во Пекинг 2008 на друмската трка, каде не завршил и индидивидуалниот хронометар, каде завршил тринаесетти.
Грабш се повлекол на крајот на сезоната 2013, по петнаесет години поминати како професионален возач.
Распоред на резултатите на големите трки
СО = се откажал; — = не учествувал
Гери Камија
Гери Камија (роден 1953 година) ― новинар од Соединетите Држави, кој го основал Salon.com и сега пишува за Salon.com и San Francisco Chronicle за кои придонесува за колумната „Портали на минатото“.
Камија студирал на Универзитетот Калифорнија, Беркли, и живее во Сан Франциско од 1971 година. Тој има напишано написи во списанија за историјата на градот, кои ги истражувал додека работел како новинар и таксист, и организира свои обиколки низ градот. Тој има напишано три книги, „Студен сив град на љубовта“, „Духовите на Сан Франциско“ и „Витез во сенка“. Тој бил извршен уредник на San Francisco Magazine.
Шаркоски Рид (Маврово)
Шаркоски Рид — археолошко наоѓалиште во гостиварското село Маврово. Претставува црква и некропола од средниот век. Се наоѓа на југозападниот раб на селото, каде при изградбата на хотелот „Бистра“ во 1973 година е уништена поликонхална црква и некропола со гробови градени од камени плочи -тип циста.
Туѓа Америка (филм)
Туѓа Америка е српски филм во режија на Горан Паскалевиќ. Главните улоги ги толкуваат: Предраг Манојловиќ, Том Конти и Сергеј Трифуновиќ.
Содржина
Филмот е приказна за Србинот Бајо и за Шпанецот Алонсо, кои по емигрирањето во Њујорк, очајнички се обидуваат да се вклопат во Новиот Свет. Дејството на филмот се одвива во барот што го води Алонсо, заедно со неговата слепа мајка.
Караорман
Караорман — средновисока планина што се протега во западна Македонија. Името на планината потекнува од турските зборови кара — црна и орман – шума. Се протега во меридијански правец север – југ, помеѓу долината на Црн Дрим на запад и долините на Песочанска Река и Сатеска на исток. Највисок врв е Орли Врв (1.794 м). Доста е пошумен, по што го добил и името. Караорман е формиран со набирање во текот на терциерот и заедно со планината Стогово претставува една целина која се протега како венец со оформен синклинален блок во форма на хорст. Геолошкиот состав е претставен со кристалести шкрилци, додека на повисоките делови се наоѓаат варовници. Во правец север–југ планинското било постепено се спушта во Охридско-струшката Котлина.
Космос-1609
Космос-1609 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 14 ноември 1984 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1609 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 413 км, а најмалото на 357.
Бергелмир (месечина)
Бергелмир (месечина) или Сатурн XXXVIII (привремена ознака S/2004 S 15) е природен сателит на Сатурн.